2016. gada 5. jūlijā Noteikumi Nr. 431

Rīgā (prot. Nr. 33 20. §)

**Grozījumi Ministru kabineta 2005. gada 4. oktobra noteikumos Nr. 748 "Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam"**

Izdoti saskaņā ar

Nolietotu transportlīdzekļu

apsaimniekošanas likuma

[7. panta](http://likumi.lv/ta/id/221378-atkritumu-apsaimniekosanas-likums#p22) pirmo daļu

Izdarīt Ministru kabineta 2005. gada 4. oktobra noteikumos Nr. 748 "Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam" (Latvijas Vēstnesis, 2005, 160. nr.) šādus grozījumus:

1. Papildināt 3. punktu aiz vārdiem "iestāde atgūst" ar vārdiem "no pašvaldības vides aizsardzības speciālā budžeta".

2. Svītrot 5. punktā vārdus "Valsts vides dienesta amatpersona".

3. Izteikt 6. punktu šādā redakcijā:

"6. Ja šo noteikumu [4.1](http://m.likumi.lv/doc.php?id=118435#n4.1). apakšpunktā minētajā gadījumā transport­līdzeklim brīdinājuma uzlīmi piestiprinājusi pašvaldības pilnvarota amatpersona, tā par to nekavējoties ziņo Valsts policijas teritoriālās struktūrvienības dežūrdaļai, norādot transportlīdzekļa reģistrācijas numuru, marku un modeli (neidentificētiem transportlīdzekļiem – arī krāsu un īpašās pazīmes), kā arī brīdinājuma uzlīmes piestiprināšanas laiku un transportlīdzekļa atrašanās vietu."

4. Svītrot 7. punktā vārdus "Valsts vides dienesta amatpersona".

5. Izteikt 11. un 12. punktu šādā redakcijā:

"11. Ja īpašnieks nevēlas pieļaut transportlīdzekļa pārvietošanu uz speciālo stāvvietu vai apstrādes uzņēmumu, tas informē iestādi, kuras amatpersona piestiprinājusi brīdinājuma uzlīmi, ka transportlīdzeklis nav atmests, un šo noteikumu 4.1. apakšpunktā minētajā termiņā pats pārvieto to uz transportlīdzekļa stāvēšanai paredzētu vietu vai sava īpašuma teritoriju.

12. Ja transportlīdzekļa īpašnieku nav iespējams noteikt, pašvaldības amatpersona rīkojas saskaņā ar Ministru kabineta 2013. gada 26. novembra noteikumiem Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" (izņemot šo noteikumu 9. punktā minēto gadījumu)."

6. Izteikt 15. punktu šādā redakcijā:

"15. Ja pašvaldības pilnvarota amatpersona pieņēmusi šo noteikumu 13. punktā minēto lēmumu, tā par transportlīdzekļa piespiedu pārvietošanu nekavējoties ziņo Valsts policijas teritoriālās struktūrvienības dežūrdaļai, norādot transportlīdzekļa reģistrācijas numuru, marku un modeli (neidenti­ficētiem transportlīdzekļiem – arī krāsu un īpašās pazīmes), laiku un vietu, no kuras pārvietots transportlīdzeklis, kā arī speciālo stāvvietu, kurā tas novietots."

7. Aizstāt 24. punktā vārdus "Valsts vides dienesta" ar vārdu "pašvaldības".

8. Aizstāt 25.1. apakšpunktā vārdus "Valsts vides dienestam" ar vārdu "pašvaldībai".

9. Izteikt 29. punktu šādā redakcijā:

"29. Apstrādes uzņēmums noraksta transportlīdzekli Ceļu satiksmes drošības direkcijā saskaņā ar Ministru kabineta 2014. gada 8. jūlija noteikumiem Nr. 387 "Transportlīdzekļa likvidācijas sertifikāta aizpildīšanas un izsniegšanas kārtība"."

10. Aizstāt 1., 2., 3. un 4. pielikumā skaitli un vārdu "200\_. gada" ar skaitli un vārdu "20\_\_. gada".

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards